cyanic-selkie/wikianc huggingface dataset:
Elisabeth Schøyen
Elisabeth Schøyen (Schöyen), myös: ruhtinatar Este-Gonzaga, kirjailijanimi Paul Agathon, (1852 Kristiania, Norja – 1934 ) oli norjalainen kirjailija. Hän asui vuodesta 1875 pääasiassa ulkomailla. Mantuan herttuatar adoptoi hänet 1894, ja sen jälkeen hän käytti nimeä ruhtinatar Este-Gonzaga. Hänen esikoisteoksensa oli viisinäytöksinen näytelmä Johanna d’Arc eller Frankrigs Skytsengel (1870). Teoksen Ragnvald eller folkehøiskolelæreren (1873) jälkeen ilmestyi runsaasti kirjallisia teoksia. Messias (1908) on neljään evankeliumiin perustuva kertomus Kristuksen elämästä. Hänen kirjansa kuuluvat laatuviihteeseen.
Kelvin (täsmennyssivu)
Kelvin voi tarkoittaa seuraavia:
Hungarian Open
Hungarian Open on huhtikuussa Budapestissa, Unkarissa järjestettävä miesten tennisturnaus. Turnaus järjestettiin ensimmäisen kerran vuonna 2017. Turnaus kuuluu ATP World Tour 250 -sarjaan.
Cristian Săpunaru
Ura
Săpunaru on Naţional Bukarestin junioriakatemian kasvatti. Ensiesiintymisensä edustusjoukkueessa hän teki vuonna 2002. Heinäkuussa 2007 hän siirtyi Rapid Bukarestiin.
Heinäkuussa 2007 Rapid Bukarest hyväksyi 2,5 miljoonan euron siirtotarjouksen Săpunarusta ja näin hän siirtyi Porton riveihin. Hän teki joukkueen kanssa viisivuotisen sopimuksen. Elokuussa 2012 hän siirtyi espanjalaiseen Real Zaragozaan. Seuraavan kauden Săpunaru edusti niin ikään espanjalaista Elcheä. Helmikuussa 2015 hän palasi loppukauden ajaksi Rapid Bukarestiin, josta siirtyi kaudeksi 2015–2016 Pandurii Târgu Jiuhun.
Maajoukkue
Săpunaru teki ensiesiintymisensä Romanian maajoukkueessa 31. toukokuuta 2008 ystävyysottelussa Montenegroa vastaan. Hänet valittiin Romanian kokoonpanoon vuoden 2008 EM-kilpailuihin, joissa hän ei kuitenkaan pelannut otteluita.
Vuoden 2018 loppuun mennessä Săpunaru on pelannut 33 maaottelua.
Ufan laakio
Ufan laakio on ylänkö Ufa-joen valuma-alueella Baškortostanissa sekä osittain Permin aluepiirissä ja Sverdlovskin alueella. Lännessä se yhtyy Itä-Euroopan tasankoon. Laakio on muodostunut kalkkikivestä, kipsistä ja muista sedimenttilajeista. Alueella on paljon karstimuodostumia.
Wish You Were Here Tour
Wish You Were Here Tour oli Pink Floydin Pohjois-Amerikan kiertue, jolla yhtye promotoi Wish You Were Here albumia. Kiertue jaettiin kahteen osaan länsirannikon ja itärannikon konsertteihin. Yksi konsertti oli Englannissa Knebworth festivaalilla.
Istanbul Open
Istanbul Open on huhti-toukokuun vaihteessa Istanbulissa, Turkissa järjestettävä miesten tennisturnaus. Turnaus järjestettiin ensimmäisen kerran vuonna 2015. Turnaus kuuluu ATP World Tour 250 -sarjaan.
Janusz Wójcik
Janusz Marek Wójcik (18. marraskuuta 1953 – 20. marraskuuta 2017 Varsova) oli puolalainen jalkapallovalmentaja, poliitikko ja entinen pelaaja. Hän valmistui vuonna 1979 Varsovan liikuntatieteellisestä instituutista ja teki uransa pelaajana sekä valmentajana. Vuosina 2005–2007 hän oli edustajana Puolan parlamentin alahuoneessa.
Ura pelaajana
Wójcik aloitti uransa Agrykola Varsovan joukkueessa vuonna 1967. Hän edusti urallaan useita varsovalaisseuroja onnistumatta kuitenkaan tekemään suurta läpimurtoa. Hän siirtyi vuonna 1976 pakistanilaiseen Ravalpindin joukkueeseen, josta seuraavana vuonna uransa lopuksi Kanadaan Toronto Falconsiin. Wójcik lopetti aktiiviuransa 1980.
Ura valmentajana
Valmentajana Wójcik teki pitkän kolmekymmentävuotisen uran lähinnä kotimaassaan. Hän aloitti 1978 Puolan alle 16-vuotiaiden maajoukkueen apulaisvalmentajana. Kaudella 1986/87 hän luotsasi Jagiellonia Białystokin Puolan ykkösdivisioonan mestariksi. Tämän jälkeen hän siirtyi ensin maan alle 18-vuotiaiden maajoukkueen peräsimeen ja 1988 olympiajoukkueen valmentajaksi. Hän johdatti Puolan olympiahopealle Barcelonassa 1992. Maajoukkuemenestyksensä jälkeen hän valmensi kauden 1992/93 Legia Varsovaa johdattaen seuran mestaruushopealle.
Vuonna 1994 Wójcik siirtyi Arabiemiraatteihin olympiajoukkueen päävalmentajaksi muttei onnistunut luotsaamaan joukkuetta kisoihin. Tämän jälkeen hän toimi maassa seurajoukkue Al-Khallej'n valmentajana. Wójcik palasi Puolaan 1997 ja siirtyi A-maajoukkueen peräsimeen. Hän epäonnistui johdattamaan maata EM-kisoihin 2000 ja sai jättää tehtävänsä 1999.
Sittemmin Wójcik valmensi kotimaassaan vähemmän menestyksekkäästi, viimeisimpänä Widzew Łódzia vuonna 2008. Hän toimi myös Syyrian maajoukkueen valmentajana vuonna 2003.
Poliitikkona
Wójcik kuului puolalaiseen talouspoliittisesti vasemmistopopulistiseen ja arvokysymyksissä oikeistolaisene uskonnolliskonservatiiviseen Samoobrona-puolueeseen. Hänet valittiin Puolan parlamentin alahuoneeseen vuonna 2005 Białystokin piiristä 4236 äänellä. Hän istui alahuoneessa vuoteen 2007.
Kuolema
Hän kuoli 20. marraskuuta 2017 Varsovassa. 29. marraskuuta 2017 hänet haudattiin Puolan pääkaupungissa.
Tallinna Kaubamaja
Tallinna Kaubamaja Grupp AS on Tallinnasta kotoisin oleva virolainen osakeyhtiö, joka toimii kaupan ja kiinteistövuokrausalan parissa. Konserniin kuuluu useita omilla brändeillään toimivia tytäryhtiöitä, kuten Selver-kauppaketju, Tallinnan ja Tarton Kaubamaja -tavarataloja ylläpitävä Kaubamaja AS sekä turvallisuuspalveluja tarjoava Viking Security AS. Tallinna Kaubamaja Gruppin pääomistaja on OÜ NG Invevesteeringud, joka omisti vuoden 2018 lopulla yhtiöstä 67 prosenttia.
Historia
Yritysryhmän historian katsotaan alkavan vuodesta 1960, jolloin Tallinna Kaubamaja -tavaratalo avattiin Tallinnassa, silloisessa Viron SNT:ssä. Ensimmäinen Selver avasi ovensa Tallinnan Lasnamäessä vuonna 1995, ja myöhemmin vuosien 1998–2001 aikana Selveristä kehitettiin super- ja hypermarketketju. Tallinna Kaubamaja Grupp listautui Tallinnan pörssiin vuonna 1996. Helmikuussa 2016 yhtiön osake kuului OMX Baltic 10 -indeksiin, joka on osakeindeksi kymmenen keskeisen Baltian maissa kotipaikkansa pitävän pörssiyrityksen osakkeelle.
Konserni laajentui yritysostojen myötä autokaupan puolelle vuonna 2007. Tallinna Kaubamaja Grupp osti jalkinekauppaa Virossa ja Latviassa harjoittaneen ABC King AS:n ja Suurtüki NK OÜ:n vuonna 2008. Yhtiö avasi ensimmäiset kauneudenhoitotuotteiden kauppaan keskittyvät I.L.U.-myymälänsä vuonna 2009.
Andrew Carnegie -mitali
The Andrew Carnegie Medals for Excellence in Fiction and Nonfiction on vuonna 2012 perustettu palkinto, joka myönnetään Yhdysvalloissa edellisenä vuonna julkaistulle aikuisten kauno- ja tietokirjalle. Palkinnot on nimetty 1800-luvulla eläneen filantroopin Andrew Carnegien kunniaksi. Hän uskoi kirjojen ja oppimisen voimaan muuttaa maailmaa. Palkintoa tukee Carnegie Corporation of New York ja hallinnoi American Library Association (ALA). Palkintoa sponsoroivat ALA:n Booklist ja Reference and User Services Association (RUSA). Lyhyen listan ja voittajat valitsee seitsenjäseninen komitea, joka koostuu aikuislukijoiden kanssa työskentelevistä kirjastoasiantuntijoista. Vuosittain nimitettävään komiteaan kuuluu puheenjohtaja, kolme jäsentä tai avustajaa Booklistista ja kolme RUSA CODES Notable Books Councilin entistä jäsentä.
Huda Ša'arawi
Huda Ša'arawi (23. kesäkuuta 1879 – 12. joulukuuta 1947) oli egyptiläinen feministi ja nationalisti. Hänet tunnetaan esimerkiksi Egyptin feministiliiton perustajana.
Elämäkerta
thumb|vasen|Valokuva vuoden 1900 paikkeilta. Huda Ša'arawi syntyi Ylä-Egyptissä al-Minyassa 23. kesäkuuta 1879. Hänen isänsä oli vauras maanomistaja Muhammad Sultan ja äiti Ali Ša'rawi. Ša'arawi sai vauraassa perheessä hyvän koulutuksen. Koulu käytiin pääosin ranskaksi, mutta opintoihin kuului myös Koraanin opettelua arabiaksi. Ša'arawi varttui myös niin sanotussa haaremijärjestelmässä, joka tarkoitti naisten asumista samassa kodissa miehistä erillään. Heidän oli myös käytettävä huntuja. Ša'arawin ollessa 13-vuotias hänet naitettiin jo yli 40-vuotiaalle serkulleen Ali Ša'arawille. Pari asui kuitenkin erillään aina vuoteen 1900 saakka. Pari sai sittemmin kaksi lasta, tyttären Bathna vuonna 1903 ja pojan Muhammadin vuonna 1905.
1900-luvulla Ša'arawi alkoi toimia eri järjestöissä. Vuonna 1908 hän perusti egyptiläisten naisten sekulaarin hyväntekeväisyysjärjestön ja järjesti lääkkeiden jakelua vähävaraisille naisille ja lapsille. Ša'arawi osallistui myös egyptiläiseen kansallismieliseen liikkeeseen, joka vastusti Egyptin brittivaltaa. Hänen aviomiehensä Ali oli yksi kansallismielisen Wafd-puolueen perustajista ja Ša'arawi otti osaa liikehdintään Egyptin vallankumoukseen vuonna 1919. Vuotta myöhemmin hänestä tuli Wafd-puolueen naisliikkeen johtaja ja vuonna 1923 hänen kotonaan perustettiin Egyptin feministiliitto. Egyptin feministiliitto oli maan ensimmäinen maanlaajuisesti ja kansainvälisesti verkostunut naisasiajärjestö. Sen jäsenet olivat kuitenkin Ša'arawin tapaan egyptiläisen yläluokan jäseniä ja esimerkiksi sen julkaisemaa lehteä (L’Égyptienne ) painettiin vain ranskaksi vuoteen 1937 saakka. Feministiliiton jäsenenä Ša'arawi matkusti kansainväliseen feministikokoukseen Roomaan ja palatessaan hän sai aikaan kohun Egyptissä riisumalla huntunsa julkisesti Kairossa.
Ša'arawi johti Egyptin feministiliittoa kuolemaansa saakka. Vuonna 1945 hän oli perustamassa myös arabifeministien liittoa. Ša'arawi julkaisi myös nuoruuttansa käsittelevät muistelmat nimeltä Mudhakkirati eli "Muistelmani" vuonna 1946. Ša'arawi kuoli Kairossa 12. joulukuuta 1947.
Skand
Skand Oy oli suomalainen sähköiseen liikkumiseen erikoistunut yhtiö, joka kehitti, valmisti ja myi sähköisiä kulkuvälineitä. Yhtiön liikevaihto oli vuonna 2019 3,9 miljoonaa euroa. Vuoden 2019 liikevaihto nousi edellisestä vuodesta 90,3 %.
Yritys perustettiin alun perin Jyväskylässä vuonna 2012 insinööritoimistoksi nimeltä Advantage Engineering Oy. Yrityksen nimi ja toimiala vaihtuivat vuonna 2015 Skand Oy:ksi. Yhtiön toimitusjohtajana toimii perustajajäsen Miika Utoslahti. Utoslahdella on kertynyt 21-vuotiaasta asti kokemusta useiden startup-yritysten perustamisesta, kasvattamisesta ja myymisestä.
Yhtiön hallituksen puheenjohtajana toimii sijoittaja Reima Linnanvirta, joka toimi vuonna 2019 Finnish Business Angels Network -sijoittajayhdistyksen (FiBAN) hallituksen varapuheenjohtajana ja vuosina 2020–2021 yhdistyksen hallituksen puheenjohtajana.
Skand oli tähdännyt perustamisestaan alkaen kansainväliseen kasvuun. Yhtiö keräsi vuonna 2021 yli 800 000 euron rahoituksen yksityisiltä sijoittajilta tukemaan sen kansainvälistä kasvua. Skandin oman kertoman mukaan sähköskoottereita myytiin Euroopassa yhteensä lähes 10 000. Yhtiön kotipaikka oli Vantaa ja sen myymälä Skand Airport sijaitsi Helsinki-Vantaan lentokentän lähistöllä Vantaalla.
Konkurssi
Yritystä ei päästetty velkasaneeraukseen vaan se haettiin konkurssiin 20.1.2023.
Tuotteet
Skand suunnitteli, kokosi ja myi rekisteröitäviä sähkömopoja ja kevyitä sähköajoneuvoja. Kevyiksi sähköajoneuvoiksi luokitellaan esimerkiksi sähköautot, sähköskootterit ja sähköpotkulaudat. Kevyiden sähköajoneuvojen ja muiden kävelyä avustavien henkilökuljettimien käytöstä tieliikenteessä tuli laillista Suomessa 1.1.2016. Enintään 25 km/h kulkevia ja enintään 1 kW tehoisten kevyiden sähköajoneuvojen käyttö ei edellytä ajokorttia, rekisteröintiä eikä katsastusta.
Skand-merkin alle kuuluivat muun muassa brändit goMoto, SCOGO ja Leijona. Vuonna 2015 Skand lanseerasi ensimmäisen kolmipyöräisen Leijona-merkkisen sähköskootterin. Vuonna 2017 lanseerattiin SCOGO-merkkinen sähköskootteri. SCOGOn mainoskasvoina on nähty muun muassa Wallu Valpio, Heikki Silvennoinen ja Arttu Wiskari. Lisäksi SCOGOn omistaa muun muassa Mikko Kuustonen.
Vuonna 2018 Skand toi markkinoille Suomen ensimmäisen nelipyöräisen sähköauton, jolla ajamiseen ei tarvita ajokorttia. GoMoto 2.4 -mopo sai seuraajansa vielä samana vuonna, kun Skand lanseerasi sähkömopoksi luokitellun kolmipyöräisen GoMoto 3.3-koppimopon.
Vuonna 2019 Skand lanseerasi Vetta-merkkisen sähköskootterin, jonka mainoskasvoina toimi muun muassa Elli Haloo, Uniikki, Janne Kataja, Diandra ja Hannele Lauri, sekä Ruotsissa Annica Englund ja Eric Johansson. Vetta oli mukana myös Huuma-ohjelmassa.
Yhteistyö Aalto-yliopiston kanssa
Skand kehitti uudenlaisen sähköveneen prototyypin yhdessä Aalto-yliopiston muotoilun laitoksen kolmannen vuosikurssin opiskelijoiden kanssa. Uuden sähköveneen suunnittelu ja testaaminen tapahtui kokonaan Suomessa. Sähköveneen lisävarusteena on aurinkokenno lataus. Veneen prototyyppi on ollut esillä Aalto-yliopiston Otaniemen kampuksella syksyllä 2020. Markkinoille saavuttuaan äänetön ja ympäristöystävällinen sähkövene soveltuisi yksityiskäyttöön, vuokra- tai yhteiskäyttöön, vesitaksiksi tai kaupunkiveneeksi osaksi julkista joukkoliikennettä.
Yhteistyö Hossan kansallispuiston ja Aivoliiton kanssa
Vuonna 2017 Skand lahjoitti yhdessä Ylä-Kainuun Osuuspankin kanssa Aivoliitolle kaksi sähköskootteria vuokrattavaksi Hossan kansallispuistoon, joka avattiin kesällä 2017.
Yhteistyö Turun kaupungin kanssa
Skand osallistui CIVITAS ECCENTRIC -hankkeeseen Turun kaupungin kanssa vuosina 2016-2020. EU-rahoitteisen hankkeen tavoitteena oli kehittää ja monipuolistaa kestävää kaupunkiliikkumista muun muassa sähköisten liikkumisvälineiden avulla. Turun kaupunki pyrkii olemaan hiilineutraali kaupunki vuoteen 2029 mennessä, ja tätä tavoitetta tukee puhtaampi liikkuminen ja liikenteen päästöjen vähentäminen. Sujuvasti sähköllä -kokeilussa herätettiin kaupunkilaisten ja kaupungin työntekijöiden innostusta kokeilemaan uusia sähköisiä liikkumisvälineitä ja korvaamaan henkilöauton käyttöä niin työmatkoilla kuin vapaa-ajalla. Skand oli yksi kokeilun kotimaisia laitetoimittajia.
Tunnustukset
Vuonna 2019 Skand sijoittui Deloitten Technology Fast 50 -listauksen 13. sijalle. Skand oli listauksen eniten fyysisiä tuotteita myynyt yritys. Deloitten Technology Fast 50 -ohjelma palkitsee vuosittain Suomen nopeimmin kasvavia teknologiayrityksiä. Sijoittuminen listaan määräytyy viimeisen neljän vuoden liikevaihdon perusteella.
Hotelli Marski
thumb|Hotelli Marski. Hotelli Marski (nimi nykyisin Marski by Scandic) on Helsingissä Mannerheimintie 10:ssä sijaitseva vuonna 1962 avattu hotelli. Hotellin rakennutti Alkon omistama Oy Yhtyneet Ravintolat Ab ja yhdeksänkerroksisen nauhaikkunoin varustetun rakennuksen suunnitteli 1961 arkkitehti Einari Teräsvirta. Hotellin paikalla oli aiemmin Nikolai Kiseleffin rakennuttama ja F. A. Sjöströmin suunnittelema, vuonna 1877 valmistunut asuintalo.
Skand
Tunnustukset
Vuoden 2020 elokuussa Skand sijoittui Deloitten Technology Fast 500 -listauksen 67. sijalle koko Euroopan, Lähi-idän ja Afrikan (EMEA) alueiden 67. nopeimmin kasvaneena teknologia-alan yrityksenä. Deloitten Technology Fast 500 -ohjelmassa listataan nopeimmin kasvavia teknologiayrityksiä yhteensä 22 eri maasta. Sijoittumisen mittarina käytetään yritysten liikevaihdon kasvua neljän vuoden (2015–2018) ajalta.
Hotelli Marski
Hotelli Marski oli pitkään Suomen poliittisen eliitin tapaamispaikkana ja muun muassa presidentti Urho Kekkonen kuului vakiovieraisiin. Rakennuksessa sijaitsi 1980-luvulle saakka M-klubi, jonka tilaisuuksiin pääsivät vain klubin jäsenet. Lisäksi rakennuksessa toimi Helsingin Sanomalehtimiesyhdistyksen vuonna 1962 perustama Helsingin Kansainvälinen Lehdistöklubi eli ns. Pressiklubi.
Vuonna 2010 kiinteistön osti Valion eläkekassa Alkon eläkesäätiön ollessa myyjänä. Hotellissa oli tällöin 222 huonetta. Hotelli remontointiin vuosina 2018–2019 ja avattiin uudelleen alkukesällä 2019. Remontin jälkeen hotellissa on yhteensä 363 huonetta. Huoneista 55 on kokonaan vailla ikkunoita.
Ylikellottaminen
thumb|300px|Prosessorin ylikellotusta nostamalla ulkoista kellotaajuutta BIOSista käsin. Suorittimen sisäinen kellotaajuus on 16,5 kertaa ulkoinen eli 2442 MHz Ylikellotus tarkoittaa tietokoneen komponentin käyttämistä suuremmalla kellotaajuudella kuin sen valmistaja on tarkoittanut. Tämä parantaa suorituskykyä, mutta saattaa heikentää tietokoneen vakautta, nostaa ylikellotetun komponentin lämpötilaa ja virrankulutusta sekä yleensä lopettaa takuun, sillä jos tietokone vioittuu kellotuksen takia sen takuu ei korvaa laitetta. Useimmiten ylikellotetaan tietokoneen suoritinta, näytönohjainta, piirisarjaa ja keskusmuistia. Ylikellottaminen tehdään yleensä BIOSissa, mutta esimerkiksi Windows-käyttöjärjestelmälle on kehitetty apuohjelmia, joiden avulla tietokonetta voi kellottaa käyttöjärjestelmän ollessa päällä.
Piirin toimintajännitteen nostaminen mahdollistaa sen käyttämisen suuremmilla kellotaajuuksilla, ja suurempi käyttöjännite myös kasvattaa komponentin virrankulutusta ja sen myötä lämmöntuottoa. Näiden syiden vuoksi monet ylikellottajat käyttävät järeitä ja kalliita jäähdytysratkaisuja, kuten kuparista valmistettuja jäähdytyselementtejä ja nestejäähdytystä.
Käyttäjä voi itse muuttaa ohjelman tai laitteistomuokkauksen avulla laitteen kellotaajuutta, jota kutsutaan manuaaliseksi muuttamiseksi, kun taas dynaamisessa kellotaajuuden muutoksessa laite huolehtii itse omasta kellotaajuudestaan. Tietokoneen suorittimissa ulkoinen kellotaajuus (väylän nopeus) on tyypillisesti lukittu jollain kertoimella suorittimen sisäiseen kellotaajuuteen. Eräissä suorittimissa tämä kerroin on kiinteä, jolloin puhutaan kerroinlukosta. Jossain suorittimissa väylätaajuuden ja suorittimen sisäisen taajuuden kerrointa voi muuttaa.
Laitteella on yleensä tietyt fyysiset rajoitukset, jotka asettavat rajat sille, kuinka paljon kellotaajuutta voidaan suurentaa. Kellotaajuuden kasvaessa liian korkeaksi laite yleensä toimii epänormaalisti tai pahimmassa tapauksessa vahingoittuu pysyvästi. Koska laitteet ovat harvoin identtisiä keskenään, voivat laitteiden kestämät korkeimmat kellotaajuudet vaihdella huomattavasti samojen laitteiden kesken. Tämän vuoksi kellotaajuutta suurennettaessa kannattaa testata laitteen toiminta huolellisesti ja kellotaajuutta kannattaa muuttaa pienin askelin, jotta liian suuret muutokset eivät vahingoittaisi laitteita.
Ylikellotuksen historiaa
Maailman ensimmäistä tietokonetta, Colossusta, ylikellotettiin 1940-luvulla, jotta se purkaisi nopeammin saksalaisten koodeja.
Alkuajan PC-tietokoneita ylikellotettiin vaihtamalla emolevyn kide nopeampaan. 486-aikakaudella yleistyivät emolevyt, joissa jumpperia siirtämällä oli valittavissa suorittimen ulkoinen kellotaajuus, jolloin ylikellotukseen ei enää tarvinnut vaihtaa kidettä. Joillakin 486-emolevyillä pystyi myös vaihtamaan suorittimen jännitettä jumppereilla.
Pentium-aikakaudella alkoivat yleistyä BIOSit, joista emolevyn kellotaajuutta, prosessorin kerrointa sekä jännitteitä pystyi vaihtamaan koskematta emolevyn jumppereihin. Viime aikoina on tullut markkinoille emolevyjä, joissa väylänopeuksia sekä jännitteitä voi muuttaa ohjelmallisesti koneen ollessa käynnissä.
Ylikellotuksen maailmanennätys on 8 722,78 megahertsiä, jonka suomalainen the Stilt -ryhmä saavutti.
Alikellotus
Myös alikellotus on yhtä lailla mahdollista. Tällöin suorituskyky pienenee, mutta vastaavasti lämmöntuotossa ja virrankulutuksessa voitetaan. Samalla jäähdytyksen tarve vähenee ja esimerkiksi tuulettimen kierrosnopeutta voidaan laskea, jolloin melu pienenee. Alikellotuskaan ei aina ole ongelmatonta, sillä jotkin järjestelmän komponentit eivät välttämättä toimi oikein epänormaalin alhaisilla kellotaajuuksilla.
Useimmat kannettavat tietokoneet laskevat luonnostaan prosessorin nopeutta silloin, kun kone on vähäisellä kuormituksella. Tästä on hyötyä etenkin akkukeston pidentämisessä. Samanlaisia ominaisuuksia on myös joissain pöytäkoneissa. Jotkin suorittimet ja emolevyt myös laskevat kellotaajuutta itse, jos suorittimen tai muun komponentin lämpötila lähestyy asetettuja raja-arvoja.
Lähteenlinna
Lähteenlinna on Tampereen Sorsapuistoa reunustava suuri asuinkerrostalo. Se koostuu kolmesta siivestä, jotka sijoittuvat Itsenäisyydenkadun, Aaltosenkadun ja Lähteenkadun varsille. Talo on rakennettu vuosina 1928–1930, ja sen on suunnitellut E. A. Liuha.
Lähteenlinna on Itsenäisyydenkadun puolella kuusikerroksinen, Aaltosenkadun ja Lähteenkadun puolella nelikerroksinen. Tyyliltään rakennus edustaa klassistista arkkitehtuuria. Talon huomattavimpia piirteitä ovat voimakkaasti ulospäin työntyvät räystäät. Aaltosenkadun puoleisessa julkisivussa on myös parvekesyvennyksiä sekä kaariaukkoinen porttikäytävä, joka johtaa sisäpihalle.
Taloa ei ole suojeltu, mutta Tampereen kaupungin kaavoitusyksikön mukaan se on rakennustaiteen, kulttuurihistorian ja kaupunkikuvan kannalta merkittävä kohde.
Suomen entinen pääministeri Antti Rinne on aikoinaan asunut Lähteenlinnassa.
Marski
Marski tai valtakunnanmarski (riksmarsk) oli Ruotsissa 1200-luvulta 1600-luvulle saakka käytössä ollut korkea virkanimike, joka yleensä merkitsi sotavoimien ylipäällikköä. Viran merkitys vaihteli eri aikoina ja se oli usein pitkiä aikoja täyttämättä. Myös Tanskassa oli samoihin aikoihin samanniminen vastaava virkanimike.
Historia Ruotsissa
Sanan marski etymologia on yhteinen sanan marsalkka kanssa: molemmat tarkoittivat muinaisessa germaaniyhteisössä hallitsijan tallimestaria. Ruotsissa kuninkaan henkilökohtaisen aseistetun seurueen eli hirdin yhteydessä mainitaan 1200-luvun alkupuolella tallinhoitajan (stallare) asema, jonka seuraajaksi marskin nimike lienee alkuaan luotu. Kuninkaan marskista (marscalcus) on Ruotsissa ensimmäinen maininta eräässä kirjeessä vuodelta 1268.
Marski oli hallitsijan palveluksessa ollut korkea arvohenkilö, jolla ei alkuaikoina tiedetä olleen tarkemmin määriteltyä asemaa tai tehtäviä. Vähitellen marskin tehtäväksi vakiintui asevoimien ylipäällikkyys sodan aikana. Marskin viralla oli kuitenkin keskiajalla ylhäisön kunniatoimen luonne, joten keskiajan tunnetuimpien marskien Torkkeli Knuutinpojan ja Kaarle Knuutinpoika Bonden asema Ruotsin tosiasiallisina johtajina johtui pääasiassa heidän henkilökohtaisesta vaikutusvallastaan. Vuonna 1436 marskille määriteltiin tanskalaisten esikuvien mukaiset hyvin laajat valtaoikeudet, mutta kun silloinen marski Kaarle Knuutinpoika myöhemmin kruunattiin kuninkaaksi, aleni marskin merkitys jälleen.
Sotilasjuntta
Sotilasjuntta (esp ja port. junta, suom. johtoryhmä tai johtokunta) on hallitusvaltaa käsissään pitävä sotilaiden ryhmä. Sotilasjunttia on sotilasdiktatuureissa.
Marski
Historia Ruotsissa
Marskin virka oli usein pitkiä aikoja täyttämättä. Näin oli esimerkiksi valtionhoitajien hallitessa Ruotsia unioniajan lopulla. Vanhemmalla Vaasa-ajalla marski oli korkea-arvoinen sotilasvirka ilman pysyvästi määriteltyjä toimivaltuuksia, vaikka sellaisia yritettiin hahmotella Eerik XIV:n aikana.
Vuonna 1630 marskista tehtiin sotaneuvoston puheenjohtaja. Vuoden 1634 hallitusmuodossa marski oli sotaneuvoston seuraajan eli sotakollegion puheenjohtaja sekä valtaneuvoston jäsen. Tämän jälkeen marski oli yksi viidestä valtakunnan ylimmästä virkamiehestä, joiden tehtäviin kuului muun muassa holhoojahallituksen johtaminen. Viimeiseksi marskiksi jäi Carl Gustaf Wrangel, jonka kuoltua vuonna 1676 virkaa ei enää täytetty. Sitä ei myöskään perustettu uudelleen 1700-luvulla toisin kuin joitain muita lakkautettuja korkeita virkoja.
Suomalaisille tuttuja marskeja ovat edellä mainittujen ohella olleet muun muassa Klaus Fleming ja Jaakko De la Gardie.
Historia Tanskassa
Myös Tanskassa marskin virka sai alkunsa hirdin yhteydessä toimineesta tallinhoitajan tehtävästä ja kehittyi 1200-luvulla ylipäällikön viraksi. Vuonna 1536 alettiin käyttää nimitystä valtakunnanmarski (rigsmarsk). Tanskan viimeinen marski oli Anders Bille, jonka kuoltua vuonna 1657 virkaa ei enää täytetty.
Martin Hugo Haš
Martin Hugo Haš (s. 2. helmikuuta 2001 Praha, Tšekki) on tšekkiläinen jääkiekkopuolustaja, joka pelaa kotimaansa toiseksi korkeimmalla sarjatasolla 1. česká hokejová ligan HC Benátky nad Jizeroussa lainalla OHL-joukkue Guelph Stormista. Hän laukoo oikealta.
Seuraura
Haš on HC Sparta Prahan kasvatti. Hän oli kaudella 2015–2016 seuran C-nuorten tehokkain puolustaja tehoilla 10+13=23 ja Haš jakoi Spartan sisäisen tehotilaston voiton Dominik Arnoštin ja Ondřej Havlínin kanssa lukemalla +18. Hän voitti myös Tšekin C-nuorten sarjan pudotuspelien puolustajien piste-, maali- ja syöttöpörssin tehoilla 4+6=10 sekä puolustajien tehotilaston lukemalla +13. Haš voitti kauden päätteeksi sarjan mestaruuden, kuten myös seuraavan kauden 2016–2017 päätteeksi.
Toukokuussa 2017 Haš teki juniorisopimuksen Tapparan kanssa, kun seuran edustajat olivat tarkkailleet häntä alle 16-vuotiaiden maajoukkueturnauksessa. Suomeen vain 16-vuotiaana muuttanut Haš pelasi kauden 2017–2018 lähes kokonaan seuran A-nuorissa, joiden eniten maaleja tehnyt puolustaja hän oli seitsemällä osumallaan. Haš teki runkosarjassa kaikkiaan 16 tehopistettä. Hän vahvisti myös kahden playoff-ottelun verran Tapparan B-nuoria, jossa Haš voitti kauden päätteeksi SM-pronssia. Myös Tapparan SM-liigajoukkue oli nimennyt hänet joukkueeseensa Mestarien liigan otteluihin. Haš sai siellä tililleen ensimmäisen ja kauden ainoaksi jääneen miesten pelinsä 4. lokakuuta 2017 slovakialaista HC Banská Bystricaa vastaan. Tappara merkitsi hänet seitsemänneksi puolustajaksi, mutta Haš jäi ottelussa lopulta kuitenkin ilman peliaikaa.
Kaudelle 2018–2019 Haš teki Tapparan kanssa vuoden mittaisen SM-liigasopimuksen. Hän ei kuitenkaan pelannut kauden aikana seuran miesten joukkueessa. Haš pelasi suurimman osan kaudestaan Tapparan A-nuorissa, joiden eniten maaleja tehnyt puolustaja hän oli yhdeksällä osumallaan. Haš pelasi kauden aikana myös kaksi runkosarja- ja kaksi Suomen Cupin ottelua lainalla Mestis-joukkue Lempäälän Kisassa. Toukokuussa 2019 hän teki Tapparan kanssa vuoden mittaisen jatkosopimuksen.
Washington Capitals varasi Hašin viidennellä kierroksella 153. pelaajana NHL:n varaustilaisuudessa 2019. Samana kesänä hänet varasi myös OHL-joukkue North Bay Battalion 23. pelaajana CHL:n varaustilaisuudessa. Haš teki SM-liigadebyyttinsä 18. lokakuuta 2019 Hämeenlinnan Pallokerhoa vastaan. Hänelle avautui paikka Tapparan kokoonpanosta, kun Tuukka Mäntylä asetettiin pelikieltoon. Haš merkittiin joukkueen seitsemänneksi puolustajaksi. Hän sai ottelussa jääaikaa 7.38 minuuttia. Haš keräsi myös yhden kahden minuutin jäähyn pelin viivyttämisestä nostettuaan kiekon katsomoon. Liigauransa avausmaalin hän teki seuraavassa ottelussa 19. lokakuuta 2019 vieraissa Saimaan Palloa vastaan. Hašin osuma jäi Tapparan 1–4-voittoon päättyneen ottelun ratkaisumaaliksi. Hän keräsi ottelussa myös yhden syöttöpisteen oltuaan kakkossyöttäjänä Charles Bertrandin tekemään ottelun avausmaaliin. Mikko Myllykoski valitsi Hašin ottelun Alumnien tähtien ykköstähdeksi. Haš pelasi alkukaudella 2019–2020 viisi SM-liigaottelua tehopistein 1+1=2 ja yhden CHL-ottelun ilman tehopisteitä. Hän pelasi myös 13 runkosarja- ja kolme Suomen Cupin ottelua lainalla Mestis-joukkue KOOVEE:ssä. Tammikuussa 2020 Tappara lainasi Hašin loppukaudeksi hänet varanneen North Bay Battalionin OHL-joukkueeseen. Haš ehti pelata siellä vain yhden ottelun, kunnes Battalion kauppasi hänet Guelph Stormiin vaihdossa kahteen ehdolliseen kolmannen kierroksen varausvuoroon kesille 2022 ja 2023.
Marraskuussa 2020 Guelph Storm lainasi Hašin toistaiseksi voimassa olevalla sopimuksella kotimaansa toiseksi korkeimmalle sarjatasolle 1. česká hokejová ligassa pelaavan HC Benátky nad Jizeroun joukkueeseen.
Maajoukkueura
Haš pelasi alle 20-vuotiaiden MM-kilpailuissa vuosina 2020 ja 2021. Hän pelasi myös alle 18-vuotiaiden MM-kilpailuissa vuosina 2018 ja 2019, joista ensimmäisessä turnauksessa Haš valittiin Ruotsia vastaan pelatun pronssiottelun päätteeksi Tšekin ottelun parhaaksi pelaajaksi. Vuoden 2019 turnauksessa hän toimi joukkueensa varakapteenina.
Haš pelasi myös alle 18-vuotiaiden Hlinka Gretzky Cupissa vuonna 2018 sekä World U-17 Hockey Challengessa vuonna 2017. Yhteensä hän on pelannut 29 nuorten ja 56 poikien maaottelua.
Pelityyli
ISS Hockey -sivuston mukaan Haš on kahden suunnan puolustaja, joka luistelee isoon kokoonsa nähden hyvin, tekee fiksuja ratkaisuja kiekollisena, laukoo kovaa ja käyttää ulottuvuuttaan vastustajan syöttöjen katkaisemiseen. Hän on pitänyt itseään peliä tekevänä pelaajana, joka pelaa mieluummin teknisesti kuin kovaa, mutta tarvittaessa myös fyysisesti. Haš on maininnut esikuvikseen Erik Karlssonin ja Victor Hedmanin.
Janne Räsänen (kansanedustaja)
Johan Henrik (Juho Heikki, Janne) Räsänen (20. kesäkuuta 1879 Leppävirta – 8. huhtikuuta 1942 Kajaani) oli suomalainen Sosialistisen työväen ja pienviljelijäin eduskuntaryhmän kansanedustaja.
Räsänen toimi kansanedustajana 1924–1927. Hänet valittiin eduskuntaan Oulun läänin eteläisestä vaalipiiristä. Räsänen toimi myös Kajaanin maalaiskunnan kunnanvaltuuston puheenjohtajana. Ennen kansanedustajaksi valitsemistaan Räsänen työskenteli kivityömiehenä ja pienviljelijänä. Hän oli poliittisista syistä vankilassa 1918–1919. Räsänen oli naimisissa vuodesta 1904 Johanna Mikkosen kanssa.
Deus Ex: Mankind Divided
Deus Ex: Mankind Divided on Eidos Montrealin kehittämä ja Square Enixin julkaisema toimintaroolipeli. Peli on julkaistu 23. elokuuta PlayStation 4:lle, Windowsille ja Xbox Onelle.
Peli on julkaistu 3. marraskuuta 2016 Linuxille ja 12. joulukuuta 2017 macOS:lle.
Peli on laskutavasta riippuen joko neljäs tai viides osa Deus Ex -pelisarjassa. Pelin tarina jatkuu siitä, mihin sen edeltäjä Deus Ex: Human Revolution (2011) päättyi.
Vastaanotto
Peli on saanut GameSpotin arvostelussa arvosanaksi 8/10.
Peli on saanut V2.fi:n arvostelussa 4,5 tähteä viidestä.
Peli on saanut The Guardianin arvostelussa kolme tähteä viidestä.
Peli on saanut IGN:n arvostelussa arvosanaksi 9.2/10.
Peli on voittanut useissa luokissa Canadian Game Awards -palkinnon.
Kisällilaulu
Työväenliikkeen pienehköt yhteislaulua harrastaneet ryhmät esittivät kisällilauluja työväen- ja ammattiyhdistysliikkeen iltamissa sekä vaali- ja muissa tilaisuuksissa 1920-luvulta lähtien Ruotsista saatujen esikuvien mukaan. Kisälliryhmissä oli tavallisimmin 4−7 esiintyjää ja yksi ryhmän jäsen säesti laulut yleensä kitaralla tai harmonikalla. Työväenliikkeen kummallakin lohkolla − sosialidemokraattisella ja kommunistisella − kehittyi oma kisällilauluperinteensä; jälkimmäinen otti runsaasti vaikutteita Neuvostoliitosta. Kukin lauluryhmä pyrki sepittämään esittämiensä laulujen sanat itse, mutta joitakin tekstejä tilattiin muilta sanoittajilta. Muiden muassa Reino Helismaa kirjoitti ohjelmanumeroita useille kisälliryhmille. Sävelminä käytettiin tuttuja kansanlauluja ja iskelmiä. Kisällilauluihin kuuluivat erottamattomana osana laulajien tarkoin suunnitellut liikkeet ja eleet esityksen aikana. Laulut ja niihin kuulunut liikehdintä harjoiteltiin huolellisesti ennen niiden esittämistä ja uusia lauluja tehtiin aina, kun Suomessa tai maailmalla tapahtui jotakin merkittävää. Taitavasti laaditut ja esitetyt kisällilaulut olivat työväen iltamien vetonauloja ja vaikuttivat yleisöön tehokkaammin kuin palopuheet. Koska kisällilaulut olivat tiiviisti sidoksissa ilmestymisaikansa tapahtumiin, useimmat niistä ovat jääneet unohduksiin.
Kisällilauluja esittäneitä, 1950- ja 1960-luvuilla toimineita lauluryhmiä olivat mm. taustaltaan kansandemokraattinen Hiilipojat sekä sosialidemokraattiset Kulosaaren Kisällittäret, Tapanilan Kisällit ja Valkeakosken Masit. Viimeksi mainitun ryhmän tunnetuin laulu lienee ollut Reino Helismaan erään kansanlaulun sävelmään kirjoittama Vihtori Torolainen. Sen aiheena oli V. J. Sukselaisen syrjäyttäminen Maalaisliiton puheenjohtajan paikalta ja Johannes Virolaisen valinta hänen seuraajakseen vuonna 1964. Kisälliryhmien määrä oli suurimmillaan 1950-luvun alussa, jolloin niitä oli toiminnassa liki 700. Puolet lauluryhmistä toimi sosialidemokraattien ja toinen puoli kommunistien keskuudessa.
Kisällilaulut syrjäytyivät nousevan vasemmistoradikalismin myötä syntyneiden protestilaulujen tieltä 1960-luvun puolivälin aikoihin. Samoihin vuosiin ajoittui myös iltamakulttuurin hiipuminen television yleistymisen myötä. Työväenmusiikkia tutkineen Pekka Gronowin mukaan kisällilaulut olivat jo 1960-luvun lopulla miltei kuollut musiikin laji useimpien lauluryhmien lopetettua esiintymisensä.
Scandia-Musiikki julkaisi sosialidemokraattien piirissä sepitettyjä kisällilauluja sisältävän LP-levyn Kisällilauluja vuonna 1970.
354P/LINEAR
354P/LINEAR aikaisemmin P/2010 A2 (LINEAR) on Marsin ja Jupiterin välisellä pääasteroidivyöhykkeellä Aurinkoa kiertävä pienkappale, joka osoittaa komeettamaista aktiivisuutta. Täten se luokiteltiin päävyöhykkeen komeetaksi. Kohteen löysi LINEAR-ohjelma 6. tammikuuta vuonna 2010.
Kuitenkin myöhemmät havainnot kappaleesta Hubble-avaruusteleskoopilla paljastivat X:n muotoisen ainepilven kappaleen ytimen lähellä, mikä Kalifornian yliopistossa työskentelevän David Jewittin mukaan eroaa tyypillisistä komeetoista. Kappaleesta irtoava aines on pölyä ja soraa, joka on luultavasti äskettäin irronnut kappaleesta. Koska kappaleen ydin sijaitsee purkauspilvenpilven ulkopuolella ja kappaleen rata kulkee asteroidivyöhykkeen sisä-osissa, joissa kappaleissa ei ole jäätä, P/2010 A2:n aktiivisuuden epäillään olevan tulosta kahden ennestään tuntemattoman pienen asteroidin yhteentörmäyksestä eikä kohde täten olisi varsinainen komeetta. Myös toisen päävyöhykkeen asteroidin 596 Scheilan komeettamainen käytös on todennäköisesti vain törmäyksen irrottamaa ainetta. P/2010 A2 sai kuitenkin myöhemmin jaksollisen komeetan tunnuksen 354P/LINEAR.
Michael Cooper
Michael Jerome Cooper (s. 15. huhtikuuta 1956 Los Angeles ) on yhdysvaltalainen entinen koripalloilija ja koripallovalmentaja.
Ura
Cooper pelasi yliopistokoripalloa New Mexicon yliopistossa vuosina 1976–1978. Los Angeles Lakers varasi hänet vuoden 1978 NBA:n varaustilaisuudessa 60:ntena pelaajana. Cooper edusti koko NBA-uransa Lakersia. Hän voitti seuran paidassa viisi NBA-mestaruutta, minkä lisäksi hän oli useana vuonna sarjan puolustustähdistössä. Kaudella 1986–1987 Cooper valittiin NBA:n vuoden puolustajaksi. Hänen puolustustaan kehyi muun muassa Larry Bird. Cooper lopetti NBA-uransa vuoden 1990 jälkeen, mutta pelasi Virtus Romassa Serie A:ta kaudella 1990–1991.
Pelaajauransa jälkeen Cooper on toiminut valmentajana. Hän valmensi muun muassa NBA-joukkue Denver Nuggetsia kaudella 2004–2005 neljätoista peliä.
Elli Suninen
Elli Maria Suninen (28. kesäkuuta 1877 Pietari – 29. syyskuuta 1960) oli suomalainen kotitalousalan kehittäjä. Hänen vanhempansa olivat satulamestari Elias Suninen ja Olivia Wahlstedt.
Suninen kävi suomenkielisen tyttökoulun (1896) ja Helsingin kasvatusopillisen talouskoulun opettajakurssin (1910). Lisäksi hän kävi opintomatkoilla Skandinaviassa ja Saksassa. Hän teki elämäntyönsä kotitalouskoulujen johtajana: Kuopion talouskoulun johtajana hän toimi 1912–1918 ja Helsingin kasvatusopillisen talouskoulun johtajana 1918–1950. Lisäksi hän toimi kotitalous- ja käsityöopetuksen järjestöissä ja komiteoissa. Hän oli Kotitalousopettajain liiton kunniajäsen.
Janne Räsänen (jalkapalloilija)
Janne Petri Räsänen (s. 12. toukokuuta 1978 Nurmijärvi) on entinen suomalainen jalkapalloilija. Hän oli pelipaikaltaan keskuspuolustaja.
Räsänen nousi Veikkausliigaan Finnairin Palloilijoissa kaudella 1997. Hän saavutti heti ensimmäisellä kaudellaan SM-pronssia. FinnPa putosi liigasta seuraavan kauden päätteeksi ja Räsänen siirtyi Jokereihin, jossa hän pelasi kaksi seuraavaa kautta. Räsänen voitti Jokereissa Suomen Cupin 1999 ja SM-hopeaa 2000. Kaudeksi 2001 Räsänen siirtyi Tampere Unitediin. Hän pelasi seurassa viisi kautta, joiden aikana hän voitti Suomen mestaruuden 2001 ja kolme SM-pronssia. Räsänen siirtyi Tampereelta Norjan 1. divisioonan Hønefossiin kesken kauden elokuussa 2005. Hän edusti Hønefossia kolme kautta.
Räsänen pelasi uransa aikana Suomessa 185 liigaottelua, joissa hän teki 10 maalia. Hän sai tililleen myös maajoukkueessa yhden A-maaottelun vuonna 2004. Nykyään Räsänen toimii Ilveksen urheilutoimenjohtajana.
Dennis Stock
Dennis Stock (24. heinäkuuta 1928 New York – 11. tammikuuta 2010 Sarasota) oli yhdysvaltalainen journalisti ja valokuvaaja. Hän käsikirjoitti, ohjasi ja tuotti elokuvia ja televisio-ohjelmia.
Stock liittyi 17-vuotiaana Yhdysvaltain laivastoon. Vuonna 1947 hänestä tuli Life-lehden valokuvaajan Gjon Milin oppilas. Hän voitti ensimmäisen palkinnon Lifen nuorten valokuvaajien kilpailussa. Hän liittyi Magnum-kuvatoimistoon vuonna 1951.
Stock kuvasi amerikkalaisuuden sisintä olemusta Hollywoodin tähtien kautta; heistä tunnetuimpana James Dean. Vuosina 1957–1960 hän kuvasi kirjaansa Jazz Street muotokuvia jazz-muusikoista, mukaan lukien Louis Armstrong, Billie Holiday, Sidney Bechet, Gene Krupa ja Duke Ellington.
Vuonna 1968 Stock perusti tuotantoyhtiön ja kuvasi useita dokumentteja. Hän tallensi Kalifornian hippien yrityksiä uudistaa yhteiskuntaa 1960-luvun lopulla. 1970- ja 1980-luvuilla hän kuvasi luonnon yksityiskohtia ja maisemia, 1990-luvulla kaupunkien modernia arkkitehtuuria. Myöhäisemmissä teoksissa hän keskittyi kukkien piirteiden tarkasteluun.
Dennis Stockin ja James Deanin ystävyydestä kertova elämäkertaelokuva Life ilmestyi vuonna 2015.
Natalja Lebedeva
Lebedeva sijoittui Rooman EM-kilpailuissa 1974 seitsemänneksi 100 metrin aitajuoksussa ajalla 13,19 s. Montréalin 1976 olympialaisissa hän saavutti pronssia ajalla 12,80 s. Hän hävisi kultamitalisti Johanna Schallerille vain 0,03 sekunnilla ja hopeamitalisti Tatjana Anisimovalle 0,02 sekunnilla mutta jätti Gudrun Berendin neljänneksi 0,02 sekunnin erolla.
Sisäratojen EM-kilpailujen 60 metrin aitajuoksussa Lebedeva saavutti hopeaa Münchenissä 1976 ajalla 8,08 s sekä pronssia Sindelfingenissä 1980 ajalla 8,04 s.
The Hunter (videopeli)
The Hunter (tyyliteltynä theHunter) on Avalanche Studiosin ja Emote Gamesin kehittämä verkossa pelattava metsästysaiheinen videopeli, joka on julkaistu vuonna 2009 Windowsille. Emote Games ja Expansive Worlds ovat kehittäneet vuonna 2014 Steam-palvelussa julkaistun uusintaversion pelistä. Peli on ilmaispeli.
Peliin on ostettavissa eripituisia jäsenyyksiä ja jäsenyyden sisältäviä tavarapaketteja, joilla on lupa metsästää kaikkia pelin eläinlajeja ja kaikilla pelialueilla. Jäsenyydellä saa käyttöönsä myös lisää aseita. Aseita, tarvikkeita ja eripituisia metsästyslupia tietylle eläinlajille voi hankkia myös ostamalla pelirahaa tai voittamalla sitä erilaisissa kilpailuissa.
Pelisarjaan kuuluvat myös keväällä 2015 julkaistu theHunter: Primal, sekä keväällä 2017 julkaitsu TheHunter: Call of the Wild.
Vastaanotto
ZTGD-sivusto on antanut pelille arvosanaksi 8.0/10.
Michael Madsen (jääkiekkoilija)
Michael Madsen (s. 21. marraskuuta 1980 Haderslev, Tanska) on tanskalainen jääkiekkomaalivahti, joka on torjunut neljät MM-kisat Tanskan maalilla. Madsen on kaikkien aikojen ensimmäinen miesten pelejä Suomessa pelannut tanskalainen. Hän pelasi Mestistä Vaasan Sportissa kaudella 2006–2007. Ensimmäinen SM-liigassa pelannut tanskalainen oli Nichlas Hardt kaudella 2007–2008 Tapparassa.
Hotelli InterContinental Helsinki
right|thumb|Hotelli Scandic Park Hotelli InterContinental (nimi vuodesta 2000 Scandic Continental ja nykyisin Scandic Park Helsinki) on Helsingissä Mannerheimintien varrella vastapäätä Hesperian puistoa sijaitseva vuonna 1972 avattu hotelli. Hotellin rakennutti Finnairin omistama Nordic Hotell ja yhdeksänkerroksisen rakennuksen suunnitteli arkkitehti Jouko Ylihannu. Samana vuonna 1972 hotellin viereen valmistui myös Hotelli Hesperia. Molemmat hotellit olivat Helsingissä 1973 ja 1975 pidettyjen ETYK-kokousten vieraiden majapaikkoina.
Hotellihankkeen taustalla olivat suomalainen lentoyhtiö Finnair, yhdysvaltalaisen Pan Am -lentoyhtiön omistama InterContinental-hotelliketju ja yhteistyökumppaniksi ryhtynyt suomalainen osuusliike OTK. Hankkeessa olivat mukana vuoteen 1968 asti myös valtionyhtiö Yhtyneet Ravintolat ja SOK, johon kuuluva HOK pääsikin rakentamaan viereen oman Hotelli Hesperian.
Helsinkiin haluttiin saada kansainvälinen loistohotelli amerikkalaisia turisteja varten sen jälkeen, kun Finnair oli 1960-luvulla avannut uusia reittilentoyhteyksiä Pohjois-Amerikkaan. Hanketta pidettiin niin kiireellisenä, että hotellin perustustyöt aloitettiin keväällä 1969 jo puoli vuotta ennen rakennusluvan myöntämistä. Hotellin rakennusaikana helmikuussa 1970 Finnair neuvotteli Pan Amin, Inturistin ja Aeroflotin kanssa mahdollisesta Leningradiin rakennettavasta InterContinental-hotellista, mutta hanke ei toteutunut.
Hotellissa on nykyisin 523 huonetta, baari, ravintola, kokoustiloja, uima-allas ja kuntohuone.
Alueen varhaisempi historia
right|thumb|250px|Nykyisten hotellien kortteli vuonna 1954 nähtynä Töölönkadun puolelta. Vasemmalla näkyvässä rakennuksessa toimi tuolloin Töölön kirjasto. Taustalla Suomen Sokerin pääkonttori ja sen vasemmalla puolella [[Töölön sokeritehdas|Töölön sokeritehtaan savupiippu. Helsingin kaupunginmuseon kuvakokoelmat.]] right|thumb|250px|Mannerheimintie 46 vuonna 1953. Nykyisen hotellin paikalla sijainneet vanhat puurakennukset olivat tuolloin puhtaanapitolaitoksen hallussa. Kuvannut Börje Dilén, Helsingin kaupunginmuseon kuvakokoelmat Nykyisten Scandic Parkin ja viereisen Crowne Plazan paikkeille, kaupunkiin johtaneen tien varrelle mutta silloin vielä selvästi kaupungin ulkopuolelle, rakennettiin 1700-luvun lopulla sotilassairaala ja varasto. Myöhemmin, Venäjän vallan aikana alueelle rakennettiin kasarmeja tykistöä varten, ja alue tuli tunnetuksi nimellä Tykistöpiha, mihin yhä viittaa läheisen Tykistökadun nimi. Suomen itsenäistyttyä Helsingin kaupunki osti alueen rakennuksineen, jotka samoihin aikoihin olivat jo jäämässä keskelle Töölön uutta kerros­talo­kaupungin­osaa. Tämän jälkeen suurin osa Tykistöpihan vanhoista rakennuksista oli pitkään kaupungin puhtaana­pito­laitoksen käytössä. Korttelin pohjoislaidalla, nykyisen Crowne Plazan tontilla Kivelänkadun varressa sijainnut kivirakennus toimi kuitenkin aluksi lastentarhana, myöhemmin vuodesta 1937 lähtien Töölön kirjastona, kunnes alueen koko vanha rakennuskanta vuonna 1968 purettiin paikalle rakennettavien hotellien tieltä.
Aiemmin kulttuurirakennusten sijoituspaikaksi kaavaillun Tykistöpihan korttelin kaavoitus suurhotelleille herätti aikanaan arvostelua. Hankkeella oli kuitenkin Helsingin kaupunginjohdon vahva tuki ja kaupunginvaltuustossa sitä vastustivat pelkästään SKDL ja TPSL. Väitettiin, että edistysmielisen osuustoimintaliikkeen järjestö OTK oli otettu mukaan hankkeeseen, jotta sille saataisiin sosiaalidemokraattien tuki.
Niko Valkeapää
thumb|Niko Valkeapää Márkomeannussa Niko-Mihkal Valkeapää (s. 30. joulukuuta 1968 Enontekiö) on saamelainen lauluntekijä ja laulaja. Vuodesta 1990 lähtien hän on asunut Norjassa, jossa pitkään Koutokeinossa, jossa hän toimii opettajana. Hänen vanhempansa ovat Helena o.s. Laiti ja Nils-Henrik Valkeapää.
Karl Emil Malmelin
Karl Emil Malmelin (16. tammikuuta 1872 – ?) oli suomalainen murhaaja, joka surmasi 10. toukokuuta 1899 Nurmijärven Klaukkalassa seitsemän Simolan torpan asukasta. Espoosta kotoisin ollut Malmelin oli palvellut Simolan torpassa renkinä ja seurustellut torpan tyttären kanssa. Kun tämä ei ollut suostunut Malmelinin puolisoksi, surmasi tämä kostoksi koko torpan väen käyttäen kirvestä aseenaan. Uhreista kolme oli naisia ja kaksi lapsia.
Malmelin tuomittiin teosta elinkautiseen kuritushuonerangaistukseen. Murhatapauksesta tehtiin myös arkkiveisu ja Nurmijärvi sai huonoa mainetta "murhajärvenä". Malmelin ehti istua elinkautista 13 vuotta, kunnes hänet vuonna 1912 armahdettiin Nikolai II:n toimesta.
Kirjassaan ''Kirves. Toivo Harald Koljosen rikos ja rangaistus'' (2015) historiantutkija Teemu Keskisarja kertoo, että Huittisissa vuonna 1943 kuusi ihmistä kirveellä murhannut vankikarkuri Toivo Harald Koljonen oli nuoruudessaan työskennellyt maatöissä Nurmijärvellä, vieläpä samalla suunnalla pitäjää, ja oli näin saattanut kuulla tapauksesta.
Trosan kunta
thumb|right|250px|Trosan kaupunginhotelli. thumb|right|250px|Trosanjoki kaupungin keskustassa talvella. thumb|right|250px|[[Vagnhäradin rautatieasema.]] thumb|right|250px|[[Bokön majakkaa kutsutaan myös Julaftonin majakaksi.]] thumb|right|250px|Långmarenin museotila. thumb|right|250px|[[Tureholmin linnan julkisivu etelän suuntaan.]]
Ranskan käsipallomaajoukkue
thumb|250px|Ranskan olympiakultajoukkue vuodelta [[Käsipallo kesäolympialaisissa 2008|2008.]] Ranskan käsipallomaajoukkue edustaa Ranskaa miesten kansainvälisissä käsipallo-otteluissa. Joukkuetta hallinnoi Ranskan käsipalloliitto.
Ranskan käsipallomaajoukkue on voittanut olympiakultaa Pekingissä 2008, Lontoossa 2012, ja Tokiossa vuodelle 2021 siirretyissä kisoissa,  kuusi maailmanmestaruutta ja kolme Euroopan mestaruutta. Ensimmäistä, vuoden 1995 maailmanmestaruuttaan lukuun ottamatta Ranskan arvokisavoitot ovat kaikki tulleet 2000-luvulla.
Trosan kunta
Kunnan maapinta-ala on 209,79 neliökilometriä (1.1.2016) ja asukasluku 14 658 henkeä (31.12.2021).
Vuonna 2007 kunnassa oli 35,37 km² peltoa, joten saman ajankohdan maapinta-alaan vertaamalla saadaan peltojen osuudeksi 16,8 prosenttia kunnan maapinta-alasta.
Kuntajaon kehitys
Trosa-Vagnhäradin maalaiskunta muodostettiin vuonna 1925 aikaisemmista Trosan ja Vagnäradin maalaiskunnista. Vuoden 1952 kuntauudistuksessa se yhdistettiin Västerljungin kanssa ja sai nimen Vagnhärad. Trosan kaupungista tuli vuonna 1971 Trosan kunta, ja se liitettiin yhdessä Vagnhäradin kanssa Nyköpingin kuntaan vuonna 1974. Vuonna 1992 nykyinen Trosan kunta erotettiin Nyköpingistä omaksi kunnakseen.
Vaakuna
Vaakunaselitys: Sinisessä kentässä soutuvene, jossa kaksi paria airoja, molemmat kultaa, ja niiden yllä kuvattu hopeinen kuu. (Ruotsiksi: I blått fält en roddbåt med två par åror av guld och däröver en bildad måne av silver.)
Vaakuna vahvistettiin Trosan kaupungille vuonna 1934, ja se perustuu 1600-luvulta olevaan sinettiin. Veneen katsotaan viittaavan sillin kalastamiseen. Vaakuna jäi pois käytöstä, kun Trosa liitettiin Nyköpingin kuntaan vuonna 1974. Vanha vaakuna rekisteröitiin jälleen käyttöön, kun uusi Trosan kunta muodostettiin vuonna 1992. Kunnan alueella aiemmin sijainneella Vagnhäradin maalaiskunnalla oli myös vaakuna vuosina 1955–1973.
Väestönkehitys
Kunnan väestö taustan mukaan on esitetty seuraavassa taulukossa.
Hieman vanhempien vuoden 2009 lopun tietojen mukaan kunnassa asui 479 Suomessa syntynyttä, mikä vastasi 4,2 prosenttia kunnan väestöstä. Vuoden 1984 lopun tietoja ulkomailla syntyneistä ja Suomessa syntyneistä Trosan kunnassa ei ole saatavilla, sillä tuolloin alue kuului vielä Nyköpingin kuntaan.
Vuoden 2010 tietojen mukaan 20 vuotta täyttäneiden kuntalaisten mediaaninettotulot olivat 217 613 kruunua. Vuodelta 2007 olevan tiedon mukaan kuntalaisten nettovarallisuuden mediaani oli 92 000 kruunua.
Vuoden 2011 lopussa kunnan väestö jakautui eri ikäryhmiin seuraavasti:
Ilona Tóth
Ilona Tóth oli unkarilainen lääketieteen opiskelija, joka toimi eri sairaanhoitoon liittyvissä tehtävissä Unkarin kansannousun aikana vuonna 1956. Kansannousun jälkeen hän joutui viranomaisten pidättämäksi ja teloittamaksi vuonna 1957. Tóth oli Unkarin kansannousun ehkä tunnetuin naishahmo.
Trosan kunta
Taajamat
Kunnassa on 5 taajamaa, joiden osuus kunnan väestöstä vuoden 2010 lopussa oli 82,2 prosenttia. Taajamien ulkopuolella asui tuolloin 2 038 asukasta. Seuraavassa on lueteltu kunnan alueella sijaitsevat taajamat väkilukuineen: